Deg wayyur-agi yebrir i nettleqqim, ma yella tella tḥeccaḍt, ma tella tzemmurt ad tt-terreḍ d tacarajit, tura akka deg wayyur-agi yebrir i nettleqqim, ad as-nekkes ticlemt-ines i nettat, ad ttid-nesseqcer akka, ad nerru ticlemt n tcerajit, ad ten-tesneqreḍ akka, akked tin n daxel ad neṭḍen, ad tt-ncid s tecwawt, ad qqiment akkeni, ad tenṭeḍ imaren ad tuɣal d tacarajit, taḥeccaḍt ad tt-txedmeḍ d tazemmurt, ad tekseḍ ticlemt i nettat ad ternuḍ ticlemt n tzemmurt, ad ten-tesdukleḍ qbel akka, ad ten-tciddeḍ imir, ad asen-tgeḍ tacwawt ad ten-tciddeḍ imir, ad qqiment akkni, imir ad tt-ṭerḍeq d tazemmurt; nettleqqim tagi, nettleqqim taneqlet, ad tt-terreḍ d tabuyeḥbult, neɣ ad tt-terreḍ d tabuɛenqudt, yerra akka ad tekseḍ ticlemt i sya, ad terreḍ wagi, ad ten-tciddeḍ, tura akka yerru ma tebɣiḍ ad teẓẓuḍ tineqlin, nteẓẓu tura akka tineqlin; nettleqim ifires, nettleqim tteffaḥ, taktuniya; nettleqqim si tektuniya ɣer tayeḍ, ma tella tin yelhan, mačči d tin akken ixuṣṣen, ntekkes-as-d tin yelhan nettleqqim-itt i tin ixeṣṣen; ma yella d taberquq kifkif, ma ixuṣ lberquq n tagi, ad nleqqem tayeḍ akked tagi, ad uɣalent lhant.